**ΥΠΟΔΕΙΓΜΑ ΕΡΩΤΗΣΕΩΝ ΕΞΕΤΑΣΗΣ**

**Για κάθε μία από τις Ερωτήσεις 1-20 σημειώστε στο πλαίσιο απαντήσεων «Σ» εάν είναι σωστή ή «Λ» εάν είναι λάθος**

1. **Τα συχνότερα αίτια της ιππουριδικής συνδρομής είναι η δισκοκήλη και οι όγκοι του νωτιαίου μυελού.**
2. **Το κοινότερο παθογόνο στις βακτηριακές λοιμώξεις του νωτιαίου μυελού είναι ο χρυσίζων σταφυλόκοκκος.**
3. **Η «νόσος των δυτών» είναι ένα χαρακτηριστικό παράδειγμα μεταβολικής μυελοπάθειας.**
4. **Η απολυματοποίηση αναφέρεται σε πρόπτωση που έχει πλήρη απώλεια της συνέχειας με τον υπόλοιπο μεσοσπονδύλιο δίσκο**
5. **H ενδοσωματική κήλη (ή όζος Schmorl) είναι μία ειδική κατηγορία κήλης κατά την οποία δισκικό υλικό έχει αποκοπεί και μεταναστεύσει σε απόμακρο σημείο της σπονδυλικής στήλης.**
6. **Το Σύνδρομο Klippel-Feil είναι μία ανωμαλία στην αυχενική μοίρα της σπονδυλικής στήλης κατά την οποία υπάρχει συγγενής συνοστέωση οποιονδήποτε δύο ή περισσοτέρων σπονδύλων.**
7. **Ο εντοπισμός μίας περινευρικής κύστης απαιτεί την άμεση χειρουργική της αφαίρεση.**
8. **Τα σπονδυλικά αιμαγγειώματα μπορούν να απεικονιστούν καλά σε μαγνητικές τομογραφίες**
9. **Η σπονδυλολίσθηση 2ου βαθμού απαιτεί χειρουργείο σε σύντομο χρονικό διάστημα**
10. **Η ύπαρξη κινησιοφοβίας σε έναν ασθενή αποτελεί κόκκινη σημαία**
11. **Η δοκιμασία Spurling είναι χαρακτηριστική για την διάγνωση αυχενικών ριζιτικών συμπτωμάτων**
12. **Οι κινήσεις της οσφύος για την δοκιμασία του οσφυϊκού quadrant (δοκιμασία Kemp) είναι έκταση και ομόπλευρη πλάγια κάμψη και στροφή**
13. **Η συνήθης τακτική στις ανοικτές δισκεκτομές είναι η χρήση χειρουργικού ενδοσκοπίου**
14. **Η σπονδυλοδεσία είναι χειρουργείο που μπορεί να εφαρμοστεί και σε σπονδυλική αστάθεια και σε σκολίωση**
15. **Η δισκοπλαστική δεν σχετίζεται με αντικατάσταση του μεσοσπονδύλιου δίσκου αλλά με την χειρουργική επούλωση του ήδη εκφυλισμένου δίσκου.**
16. **Ένα χαρακτηριστικό εύρημα της αστάθειας είναι η αύξηση της ουδέτερης ζώνης**
17. **Σε ασθενείς με αστάθεια αυχένα η αρθρική κινητοποίηση οποιουδήποτε σπονδυλικού επιπέδου αποτελεί απόλυτη αντένδειξη**
18. **Σκολιώσεις πάνω από 30ο γωνίας Cobb θα πρέπει να παραπέμπονται για χειρουργείο**
19. **Η νόσος Scheuermann αφορά την ιδιοπαθή εφηβική κύφωση**
20. **Η νευρογενής διαλείπουσα χωλότητα είναι σύνηθες εύρημα σε ασθενείς με σπονδυλική στένωση**

**ΜΕΡΟΣ Β**

**Για κάθε μία από τις Ερωτήσεις 21-30 σημειώστε στο πλαίσιο απαντήσεων το γράμμα που αντιστοιχεί στη σωστή απάντηση**

**21. Ποια από τις παρακάτω παθήσεις ανήκει στις φλεγμονώδεις απομυελινωτικές μυελοπάθειες;**

Α) Σκλήρυνση κατά Πλάκας, Β) Konzo, Γ) Λαθυρισμός, Δ) Αδρενομυελονευροπάθεια

**22. Τι βαθμού σπονδυλολίσθηση διακρίνεται στην Εικόνα 1;**

Α) Βαθμού 1, Β) Βαθμού 2, Γ) Βαθμού 3, Δ) Βαθμού 4

**23. Σε ποια από τις παρακάτω κλινικές καταστάσεις σας παραπέμπει η Εικόνα 2;**

Α) Κήλη μεσοσπονδύλιου δίσκου, Β) Νόσος Scheuermann, Γ) Συνοστέωση οσφυϊκών σπονδύλων, Δ) Συνοβιακή κύστη

**24. Ένας ασθενής περπατά ζωηρά για 50 μέτρα και εμφανίζει πόνο στους γλουτούς και τα κάτω άκρα. Σε αυτό το σημείο του ζητείται να σκύψει εμπρός και ο πόνος υποχωρεί. Η δοκιμασία είναι θετική για:**

Α) Οσφυϊκή ριζίτιδα, Β) Κήλη μεσοσπονδύλιου δίσκου, Γ) Νευρογενή διαλείπουσα χωλότητα, Δ) Οστεοαρθρίτιδα ισχίου

**25. Το χειρουργείο κατά το οποίο εισάγεται και φουσκώνει ένα μπαλονάκι μέσα σε έναν σπόνδυλο για να δημιουργήσει χώρο και να αυξήσει το ύψος του σπόνδυλου, ενώ στην συνέχεια εισάγεται ειδικό τσιμέντο ονομάζεται:**

Α) Σπονδυλοδεσία, Β) Κυφοπλαστική, Γ) Σπονδυλοπλαστική, Δ) Κανένα από τα προηγούμενα

**26. Ποιο από τα παρακάτω δεν αποτελεί χαρακτηριστικό της αυχενογενούς ζάλης;**

Α) Η ζάλη έρχεται αμέσως με τη συγκεκριμένη θέση, Β) εάν η θέση πρόκλησης διατηρηθεί η ζάλη έχει την τάση να αυξάνεται, Γ) είναι συχνό συνοδό εύρημα σε αστάθεια αυχένα, Δ) Επηρεάζεται από τις κινήσεις του αυχένα

**27. Σταθεροποιώντας τον δεύτερο αυχενικό σπόνδυλο εκτελούμε παθητικά στροφή του κεφαλιού προς τα δεξιά και παρατηρούμε ότι η στροφή είναι πολύ μεγαλύτερη από 30ο. Η δοκιμασία είναι θετική για ανεπάρκεια:**

Α) του δεξιού πτερυγοειδή συνδέσμου, Β) του αριστερού πτερυγοειδή συνδέσμου, Γ) του εγκάρσιου συνδέσμου, Δ) της καλυπτήριας μεμβράνης

**28. Για να χαρακτηριστεί μία παραμόρφωση της σπονδυλικής στήλης ως σκολίωση, ανάμεσα στα άλλα η γωνία Cobb θα πρέπει να είναι:**

Α) >0ο, Β) >10ο , Γ) > 25ο, Δ) >40ο

**29. Τι από τα παρακάτω είναι συνήθως το λιγότερο σημαντικό κατά την αξιολόγηση ενός εφήβου με ιδιοπαθή εφηβική σκολίωση;**

Α) Γωνία Cobb, B) Δοκιμασία Adams, Γ) Σημείο Risser, Δ) Οπτική αναλογική κλίμακα για την ένταση του πόνου

**30. Βάση της παθοφυσιολογίας της σπονδυλικής στένωσης, ποια από τις παρακάτω θεραπευτικές παρεμβάσεις θεωρείτε ότι μπορεί να μην είναι συνήθως κατάλληλη για ασθενείς με σπονδυλική στένωση;**

Α) Δίαιτα, Β) Ασκήσεις Κάμψης, Γ) Ασκήσεις Έκτασης, Δ) Τεχνικές έλξης

Εικόνα 2

Εικόνα 1

